দলের আগামী কর্মসূচি কী হবে তা নিয়ে শুরু হয়েছে পর্যালোচনা। চলছে চুলচেরা বিশ্লেশন। এবারের বিধানসভা নির্বাচন বিপুল জয়ের পর এই প্রথম নেতাজি ইন্ডোর স্টেডিয়ামে তৃণমূল কংগ্রেসের কর্মশালা। আজ দলের সর্বস্তরের কর্মীদের নিয়ে হবে সেই কর্মশালা।
 ওয়েব ডেস্ক : দলের আগামী কর্মসূচি কী হবে তা নিয়ে শুরু হয়েছে পর্যালোচনা। চলছে চুলচেরা বিশ্লেশন। এবারের বিধানসভা নির্বাচন বিপুল জয়ের পর এই প্রথম নেতাজি ইন্ডোর স্টেডিয়ামে তৃণমূল কংগ্রেসের কর্মশালা। আজ দলের সর্বস্তরের কর্মীদের নিয়ে হবে সেই কর্মশালা। বিধানসভা ভোটের পর দলের অবস্থান ও কোন পথে দল এগোবে মূলত সেই বার্তাই দেবেন দলের সুপ্রিমো মমতা বন্দ্যোপাধ্যায়। দলের ভূমিকা নিয়ে নেতা-কর্মীদের রূপরেখা বেঁধে দিতে চান তিনি। জেলাস্তরে সাংগঠনিক পদে কিছু রদবদলের কথাও ঘোষণা হতে পারে এই কর্মশালা থেকে। আগামী পঞ্চায়েত ভোটের আগে গ্রাম থেকে শহর সর্বত্র দলের স্বচ্ছ ভাবমূর্তি তুলে ধরতে চান মমতা বন্দ্যোপাধ্যায়। সরকারের উন্নয়নমূলক কাজে দলের সহায়ক ভূমিকা কী হওয়া উচিত, তা নিয়েও কর্মশালায় আলোচনা হতে পারে।